Philipp Scheidemann

Si Philipp Heinrich Scheidemann (Hulyo 26, 1865 - Nobyembre 29, 1939) ay isang Aleman na politiko ng Partido Sosyo-demokratiko ng Alemanya (SPD). Sa unang sangkapat ng ika-20 siglo siya ay gumanap ng isang nangungunang papel sa kanyang partido at sa maagang Republikang Weimar. Sa panahon ng Rebolusyong Aleman noong 1918-1919 na sumiklab pagkatapos ng pagkatalo ng Alemanya sa Unang Digmaang Pandaigdig, ipinahayag ni Scheidemann ang isang Republika ng Alemanya mula sa isang balkonahe ng gusali ng Reichstag. Noong 1919 siya ay nahalal na Reich Ministro Pangulo ng pagtitipon ng Pambansang Asamblea sa Weimar upang magsulat ng isang konstitusyon para sa republika. Nagbitiw siya sa opisina sa parehong taon dahil sa kawalan ng pagkakaisa sa gabinete kung tatanggapin o hindi ang mga tuntunin ng Kasunduan sa Versailles.

Patuloy siyang naging miyembro ng Reichstag hanggang 1933 at nagsilbi bilang alkalde ng kaniyang katutubong lungsod ng Kassel mula 1920 hanggang 1925. Matapos agawin ni Adolf Hitler at ng Partido ng Nazi ang kapangyarihan noong 1933, ipinatapon si Scheidemann dahil itinuring siyang isa sa mga "kriminal noong Nobyembre" na pinaniniwalaang responsable sa pagkatalo ng Alemanya sa digmaan at sa pagbagsak ng Imperyong Aleman. Habang nasa pagpapatapon siya ay sumulat nang malawakan hinggil sa politikang Aleman. Namatay siya sa Copenhague, Dinamarka noong 1939.

Mga sanggunian 

Namatay noong 1939
Ipinanganak noong 1865